rlitschk/wikidir huggingface dataset:
De Bundsautobahn 990 weer as en kort Autobahnstück in München plaant. De Autobahn weer inst as nöördliche Stadtinfohrt vun München plaant. Se schüll vun’n Autobahnring (A 99) vun’t Krüüz München-Noord ut över en Streck vun söss Kilometer bit na’t Dreeeck München-Schwabing föhren, woneem en Ansluss an de A 999, de aver nich ümsett worrn is. De Autobahnafsnitt vun de A 990 is later denn as Deel vun de A 9 boet worrn. En eenige Beteken is dorüm nich mehr nödig wesen. Streckenbeschrieven vun den ehmolig as A 990 plaanten Afsnitt Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 |
De Bundsautobahn 993 weer as en kort Autobahnstück in München plaant. De Autobahn weer as Stadtinfohrt na München rin plaant, de vun Süüdoosten ut in de Stadt föhren schüll. Anfangen schüll se in München-Putzbrunn, woneem se vun den Autobahnring (A 99) afgahn weer. Op en Streck vun goot veer Kilometer harr de A 993 bit an’t Krüüz München-Perlach mit de A 8 verlopen schüllt. De Plaan is aver fallen laten worrn un de Autobahn is nich boet worrn. Streckenbeschrieven vun den ehmolig as A 993 plaanten Afsnitt Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 | A 43 |
Hans Günter Winkler (* 24. Juli 1926 in Barmen, hüüd Oortsdeel vun Wupperdaal; † 9. Juli 2018) weer en düütsch Springrieder. He gull in de 1950er un 1960er Johren as en vun de populärsten düütsch Sportlers. Winkler wurr 1926 in Barmen boren. Mit Peer keem all fröh in Kuntakt, weer sien Vader doch Rietlehrer. He sülvst is utbildt Bankkoopmann ween. Nah sien Vader, de 1945 in' Tweeten Weltkrieg storven is, wurr ok Hans Günter Winkler gegen Enn' vun den Krieg to'n Militärdeenst intrucken. He weer as Flakhelper in Döringen insett, keem in US-amerikaansch Fangenschap, kunn aber flüchten. Sien Flucht führ hüm nah Frankfort an’n Main to sien Moder. In dat dicht bi liggen Kronberg funn he as Stalljung en Anstellung un geev so ok Liddmaaten vun de amerikaansch Besattensmacht, so ok Militärgouverneur Dwight D. Eisenhower, Rietünnerricht. Enn' vun de 1940er Johren nehm Winkler an den weer entstahn Turnierrietsport in dat Nahkriegsdüütschland deel. 1950 hett hüm Gustav Rau nah Warnduorp to'n DOKR halt. Geld verdeenen muss Winkler bi en Baudischlereee. 1950 kunn he eerstmals Halla bi en Völsiedigkeitsprüfung rieden muss de Stuut aber denn an Otto Rothe afgeven. De aber harr kien Spood mit Halla un dat Peerd sull an den
Schoof betekent Schoof, Bünnel Stroh, dat to’n Bispeel bi’t Dackdecken bruukt warrt, Schoof, Grupp Vagels oder anner Deeren oder Minschen. Schoof is de Familiennaam von Carl-Friedrich Schoof (1914–2002), düütschen Politiker, Ernst Schoof (1901–1984), düütschen Politiker, Heinrich Schoof (1865–1939), öösterriekschen Choorbaas, Kumponist un Journalist, Johann Schoof (1826–1906), düütschen Politiker, Lauritz Schoof (* 1990), düütschen Roderer, Manfred Schoof (* 1936), düütschen Trumpeter, Peter Schoof (* 1955), düütschen Diplomaat, Renate Schoof (* 1950), düütsche Schrieversche, René Schoof (* 1955), nedderlandschen Mathematiker, Sebastian Schoof (* 1980), düütschen Footballspeler, Walter Schoof (* 1945), düütschen Footballspeler, Wilhelm Schoof (1876–1975), düütschen Germanist. Kiek ok bi: Schoofs, Schoff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Klethen is en Dörp in de Gemeen Ohlers in den Landkreis Stood, Neddersassen. De Au hett bi Klethen ehren Born. De Naveröörd sünd Bookholt in’n Noorden, Ohlers in Noordoosten, Ohrensmoor in Oosten, Ohrenswohl in’n Süüdoosten, Bokel in’n Süden, Ottendörp in’n Westen un Örsdörp in’n Noordwesten. De Oort kummt 1157 toeerst in de Oorkunnen vör. In de Johren 1920 hett Willi Wegewitz en ole Siedlung von de Sassen bi Klethen utgraavt. Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Bit to'n 1. Juli 1972 weer de Oort Deel vun de Gemeen Ottendörp-Klethen, de mit de Gemeen Ohlers tohoop leggt worrn is. Klethen is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. Klethen liggt an de Kreisstraat 55, de in’n Westen na Ottendörp löppt un in’n Oosten an de Landsstraat 124 ran, de denn in’n Süden na Bokel un Wangersen wiedergeiht un in’n Noorden över Ohlers un Hollenbeek na Harsfeld. De nächste Bahnhoff is de Bahnhoff Harsfeld
De 6. Februar is de 37. Dag vun den Gregoriaanschen Klenner. 337: Julius I., wurrd to'n Paapst wählt. 1651: De franzöösche Staatsminister Kardinal Jules Mazarin müttvunwegen de Fronde ut Paris utbüxen 1778: Frankriek acht de Unafhangigkeit vun de dörteihn amerikaanschen Kolonien un slutt sik jem an in’n Krieg gegen Grootbritannien. 1788: Massachusetts warrt de 6. Bunnsstaat von de USA. 1875: In’d Düütsch Riek schrifft dat nee Reichsgesetz über die Beurkundung des Personenstands und die Eheschließung de obligatorsch Zivilehe vör un lett ok de Scheeden van een Ehe to. 1919: De Natschoonalversammlung von de Weimarer Republiek kummt to'n eersten mol tohopen. 1952: In Grootbritanien stiggt Elizabeth II. op den Throon un warrt Königin. 1989: Eerst Draapen an'n Runden Disch in Warschau, Polen. De Kommunisten geft jümmer Macht af. 2000: In Finnland winnt Tarja Halonen de Wohl to'n Präsidentenamt un warrt as eerste Fru in dit Amt wählt. 1764: In Leipzig warrt de Kunstakademie grünnt. 1921: Charlie Chaplins eerste Langfilm The Kid warrt in New York City ooropföhrt. 1831: Bartolommeo Alberto Cappellari warrt to'n Paapst kröönt un heet nu Gregor XVI. 1922: Kardinaal Achille Ratti warrt to'n Paapst kröönt un nöömt sik nu Pius XI. 1886: Clemens Winkler deckt en nee cheemsch
Olendörp (hoochdüütsch Altendorf) is en Dörp in de Gemeen Oosten. Dat liggt in’n Landkreis Cuxhoben in Neddersassen. Olendörp liggt in de Masch an de rechte Sied von de Oost. De Naveröörd sünd Neelannermoor un Wulfsbrokermoor in’n Noordoosten, Doornbuschermoor un Hüll in’n Oosten, Grootweurn un Rönndiek in’n Süden, Oosten in’n Süüdwesten, Achthöben in’n Westen un Schüttdamm un Isensee in’n Noordwesten. Olendörp hett sik as Buurschop billt un dor hett fröher ok dat Rebeed von Oosten bihöört. Eerst nadem de Kark 1396 boot worrn is, hett sik dat hüdige Dörp Oosten rund üm de Kark billt. Aver eerst in de Midd von dat 19. Johrhunnert warrt dat Dörp Oosten as egenstännige Gemeen von de Buurschop Olendörp aftrennt. Ok Schüttdamm weer Deel von disse Buurschop. In’n Mai 1895 is bi’t Törfsteken in Oben-Olendörp de Mann vun Oben-Olendörp funnen worrn. In’n Eersten Weltkrieg sünd 59 Soldaten ut Olendörp fullen oder vermisst. In’n Düütsch-Franzööschen Krieg von 1870/1871 weer dat een Person. An’n 9. Oktober 1943 smorgens is en Lancaster-Bomber von dat No. 156 Squadron RAF bi Olendörp in’t Moor afstört. All fiev Lüüd an Boord sünd dor bi doodbleven. In de Franzosentied hett de Oort toeerst 1810 bet 1811 binnen dat Königriek Westfalen to de
De Samtgemeen Oosten (hoochdüütsch Samtgemeinde Osten) weer en Rebeetsverband in’n Oosten von’n Landkreis Land Hadeln. De Samtgemeen is 1964 ut de Gemenen Oosten, Isensee un Olendörp billt worrn. Mit de Kommunalreform von’n 1. Juli 1972 is de Samtgemeen denn wedder oplööst worrn. De Öörd hebbt sik denn to de Gemeen Oosten binnen de Samtgemeen Hemmoor tohoopdaan. En eerste Samtgemeen Oosten harr dat al 1874 geven. Dor weren de Öörd Oosten, Olendörp, Isensee un Hüll in.
De Oostbrügg Oosten is en Brügg in Oosten över de Oost. Bevör de Brügg boot worrn is, hett de Sweevfähr Oosten, de 1909 boot worrn is, den Oort Oosten mit de annere Sied von de Oost mit den Oort Basbeek verbunnen. De Sweevfähr hett sik aver mit de Tied - nadem de Verkehr duller worrn is - to en Nadelöhr utwickelt. Von 1969 bet 1974 hebbt se denn aver för 19 Millionen D-Mark de Brügg boot, de toglieks ok en Oortsumgehung för Oosten is. De Brügg löppt en beten na Noordwesten to an Oosten langs, wielt de ole Straat na de Sweevfähr merrn dör’n Oort dörgahn dee. De Brügg is 14 m breed un 6,30 m hoog. De Dörföhrhöögd bi MThw is 4,86 m, bi MTnw 7,13 m un de Dörföhrbreed twüschen de Pielers is 50 m. Alltohoop mit de Opfohrten is de Brügg dree Kilometer lang. De Stroom sülvs is an de Steed so bi 90 m breed. De Brügg kunn an’n 30. Mai 1974 inwieht warrn. Annern Dag hett denn de Sweevfähr ehren normalen Verkehr instellt. Nadem de Brügg trech weer un dat Nadelöhr weg, is denn ut de Straat von de Bundsstraat 71/B 74 in Bremervöör na
Elizabeth Montague Ryan (* 8. Februar 1892 in Anaheim, Kalifornien; † 6. Juli 1979 in Wimbledon, Grootbritannien) weer en US-amerikaansch Tennisspelerin. As Eenzelspelerin hett Elizabeth Ryan dat nich henkregen, een vun de groot Turniere to winnen. Se stunn tweemal in dat Endspeel vun Wimbledon (1921 gegen Suzanne Lenglen, 1930 gegen Helen Wills Moody) un eenmal (1926) in’t Endspeel vun Forest Hills (gegen Molla Mallory), hett disse Spelen aver jümmer verloren. In de Düppelkonkurrenz is se aber bit hüüd en vun de spoodriekste Spelerinnen. Bi 13 Endspeeldeelnahmen wunn se 12 Mal: 1914, 1919 - 1923, 1925, 1926, 1927, 1930, 1933, 1934. In de Mixed-Konkurrenz weer se ähnlich spoodriek. Hier wunn se bi 10 Endspeeldeenahmen 7 Mal mit fiev verscheeden Partners. Ok bi de Düppel- un Mixedwettstrieden in Paris un Forest Hills weer se spoodriek. 1972 wurr se in de International Tennis Hall of Fame upnommen. Elizabeth Ryan in de International Tennis Hall of Fame (engelsch mit Bild)
De Bundsstraat 495 is ene Bundsstraat in Düütschland, de vun Bremervöör bet na Glückstadt geiht un bi 43 Kilometer lang is. De B 495 fangt in Glinn bi Bremervöör an de Bundsstraten 71 un 74 an un geiht denn groff na Noorden na Eversdörp, wo de Landsstraat 119 afgeiht. Von dor geiht dat wieder dör de Dörper Alfs, Langeln un Armsdörp, över de Meh röver un dör dat Holt Toslagg na Loomst, wo de B 495 op de Landsstraat 11 drippt. Dor böögt de Bundsstraat na Noordoosten un löppt över Hockmöhlen, Wohlenbeek un Heeßel na Hemmoor/Basbeek/Warstood. Dor löppt de B 495 mit en Brügg över de B 73 un is över Affohrten mit ehr verbunnen. De B 495 geiht denn mit de Oostbrügg över de Oost na Oosten. Kort later krüüzt de B 495 bi Olendörp de L 113. De Bundsstraat geiht denn dör Schüttdamm un Neelannermoor na Neeland. Dor driptt de B 495 op de L 111 un böögt op den Verloop von de L 111 af, de hier na Noorden löppt. För veer Kilometer von Neeland bet kort achter Wischhoben verloopt de beiden Straten nu tohoop. Kort vör Hamelwöörden böögt de B 495 denn na de Elv (Wischhobener
Bertolt Brecht (* 10. Februar 1898 in Augsborg; † 14. August 1956 in Berlin) weer en düütschen Dichter un Theaterfachmann. Bert(olt) Brecht studeer toeerst Natuurwetenschappen un Medizin, wenn sik aver bold dat Theater to, weer Dramaturg in de Münchner Kamerspelen un wuur vun dar vun den groten Max Reinhardt (1873-1943) as Regisseur na Berlin haalt. Hier weer Brechts grote Tiet mit dat Heemkehrerdrama „Trommeln in der Nacht“ (1922), wo de velen Bänkelsängergedichten in vörkaamt, mit de „Hauspostille“ (1927) un vör allen mit de „Dreigroschenoper“ (1928). He verstund dat, en Unnerwelt-Milieu as ene Aart soziale Anklaag dartostelln. Wat em darbi so goot gelung, weer de ne'e Dreih, eenfache Levensvörgänge uptogriepen, so dat se ehrlich bleven un doch as Kunst gellen kunnen. För siene Warken kreeg Brecht vun all Sieten veel Loof, aver laterhen kemen doch Fragen up, wiel he sik ümmer mehr den Kommunismus towennen de. 1933 flücht he in't Utland un bleev ok in Moskau un laterhen in de USA flietig bi de Saak. As he 1947 na Europa trüchkeem, broch he ene ganze Reeg vun gode Dramen mit, t.B.: Mutter Courage und ihre Kinder, Der gute Mensch von Sezuan, Galileo Galilei, Herr Puntila un sien Knecht Matti (Herr Puntila
Claus Johannßen (* 20. Dezember 1953 in Oterndörp) is en düütschen Politiker von de SPD. Johannßen is 1953 in Oterndörp boren un hett na de School en Lehr as Goorner maakt. He güng denn na de Fachoberschool Ossenbrügge un hett an de Fachhoogschool Ossenbrügge Landpleeg studeert. Von 1975 bet 1979 weer he Goorner in Cuxhoben. Na de Meesterschool in Kiel hett he 1980 sien Meester maakt. 1982 hett he as sülvstännigen Goornermeester in Oterndörp anfungen. 1973 is Johannßen in de SPD gahn un weer von 1976 bet 1979 in’n Gemeenraad von Oterndörp un von de Samtgemeen Hadeln. 1981 is he wedder in den Raad von de Samtgemeen un 1991 in’n Raad von de Gemeen wählt worrn. 1986 is he denn noch in’n Kreisdag von’n Landkreis Cuxhoben kamen. 2001 is he Vörsitter von de SPD-Frakschoon in’n Kreisdag worrn. 2003 is he över de Landslist för de SPD in’n Neddersassischen Landdag rinkamen. Bi de Landdagswahl 2008 kunn he aver nich wedder in’n Landdag intehn. Op de Landslist weer he nich wied noog vörn un as Direktkannedaat in’n Landdagswahlkreis Hadeln/Wersermünn hett he sik gegen David McAllister (CDU) nich dörsetten kunnt (Johannßen hett 32 % von de Eerststimmen kregen). För de Bundsdagswahl 2009 hett
Oterndörp is en Gemeen in de Samtgemeen Land Hadeln in'n Landkreis Cuxhoben in Neddersassen mit 7458 Inwahners (Stand 31. Dezember 2022). To de Gemeen höört blangen Oterndörp ok de lüttjeren Öörd Mahrdörp, Müggendörp, Süderwisch, Nackenbüttel, Kochenbüttel un dat Good Wellingsbüttel. De Navergemenen sünd Belen in’n Oosten, Oosterbrook in’n Süüdoosten, Neenkarken in’n Süden un Cuxhoben in’n Westen. Güntsied op de annere Sied Elv liggt de Kreis Dithmarschen in Sleswig-Holsteen mit de Gemenen Kaiser-Willem-Koog un Neefellerkoog. De Gemeen in de hüdige Grött hett sik 1929 billt, as de Stadt Oterndörp mit de twee Gemenen Oosterenn Oterndörp un Westerenn Oterndörp tohoopleggt worrn is. Blots Brüünhemm, Pehmworth un en Deel von Scholen sünd dorbi an de Gemeen Neenkarken fullen. Von 1970 af an hett de Gemeen to de Samtgemeen Hadeln höört, de an’n 1. Januar 2011 tohoop mit de Samtgemeen Sietland de ne’e Samtgemeen Land Hadeln billt hett. In’n Stadtraad sitt 21 Raadslüüd (Stand 2016). Liddmaten 2011: SPD: Claus Johannßen, Magdalena Petersen, Frank-Uwe Strüning, Anke Allers, Malte Hinck, Henry Woltmann, Sabine Hagenah, Ursula Holthausen, Oliver Plump, Lena Köhn, Rene Putzig CDU: Hans-Volker Feldmann, Vera Dieckmann, Thomas Bullwinkel, Jochen von Stemmen, Jürgen Brümmer, Ernst-August von der Decken FDP: Hermann Gerken, Carsten Nickel, Frank Eulenstein, Thorsten
De Steenkist von Heerst is en Steenkist ut de Bronztied, de en Stück buten Heerst sowat 600 m na Noordoosten to ut dat Dörp rut op de Geest an’n Rand na dat Grote Moor funnen worrn is. De Steenkist is ut siede Findlings boot, is twee Meter lang un een Meter breed un hett de Form von en Trapez. Se is na 1935 vördaag kamen, nadem en Buur ut’n 15×6 m groten un twee Meter hogen Langenbarg Sand ruthaalt hett. Dorbi sünd toeerst en poor Urnen vördaag kamen, denn de Steenkist. Utgraven hett dat Ganze von 1938 af an Barnim Lincke, de aver in’n Tweten Weltkrieg fullen is, ehrdat he de Funnen vull utweert harr. Ut de nableven Ünnerlagen hett later denn Karl Hermann Jacob-Friesen en Bericht tohoopstellt. De Funnen sülvs sünd 1946 bi en Brand in dat Museum in Speckenbüttel toschannen gahn. Resten von Holt ünner’n Kopp von’n Doden düüdt dor op hen, dat de Dode in en Boomsark legen hett. Rechts von’n Doden leeg en Biel ut Bronz un en 79 cm lang Sweert ut Bronz mit en smückt Greep. Links leeg op de Höögd von de Hüften en Pook ut Bronz, bi den de Greep nich mehr
Barnim Lincke (* 1908; † 11. Dezember 1942 bi Nowosokolniki) weer en düütschen Archäoloog. Lincke is 1908 as Söhn von Margarethe (borene Dellin) un Barnim Lincke boren. He weer in de eersten Johren von de Johren 1930 an de Universität Berlin un hett dor Funnen ut Pommern katalogiseert. Sien Dokter hett he dor an’n 28. Juni 1934 mit de Schrift Eine baltische Halsringform der Völkerwanderungszeit maakt. Anfang 1935 is he na Köln gahn un schull en Inventarlist to de Sammlung von Johannes von Diergardt anleggen. Von 1935 af an weer he hauptamtlichen Baas von dat Morgenstern-Museum in Bremerhoben. 1938 hett he ünner annern de Steenkist von Heerst utgraavt. Lincke is 1942 bi Nowosokolniki in Russland as Soldaat in’n Tweten Weltkrieg fullen. He weer Leutnant un Kumpanieföhrer. Eine baltische Halsringform der Völkerwanderungszeit. Unger, Berlin 1937 Die Aufgaben unseres Morgensternmuseums. in Niederdeutsches Heimatblatt 4, 1936 Bauern der Bronzezeit in Wehdel, Kreis Wesermünde. Wesermünder Kreiskalender 1937, S. 31-34 Eine bronzezeitliche Wegstrecke in Nordhannover. in Urgeschichtstudien beiderseits der Niederelbe, Hilmssen 1939, S. 125-145 Wolfgang Dietrich Asmus: Dr. Barnim Lincke zum Gedächtnis. Jahrbuch des Vereins der Männer vom Morgenstern 31, Sied 169-172 Gerhard Körner: Dr. Barnim Lincke Die Kunde 10, Sied 55-58
Rolfsen is de hoochdüütsche Naam von Rulfsen, Oort in de Gemeen Soosdörp in’n Landkreis Lümborg, Neddersassen. Rolfsen is de Familiennaam von Alf Rolfsen (1895–1979), noorweegschen Maler, Aud Pande-Rolfsen (1922–2006), noorweegsche Schauspelerin, Christian Lange Rolfsen (1864–1934), noorweegschen Politiker, Edith Rolfsen (* 1929), noorweegsche Schauspelerin un Schrieversche, Erik Rolfsen (1905–1992), noorweegschen Architekt, Harald Rolfsen (* 1969), noorweegschen Rennrodler, Jan Pande-Rolfsen (1922–2002), noorweegschen Schauspeler, Jens Rolfsen (1765–1819), noorweegschen Koopmann un Politiker, Kari Rolfsen (* 1938), noorweegsche Malersche, Katie Rolfsen (1902–1966), noorweegsche Schauspelerin, Nordahl Rolfsen (1848–1928), noorweegschen Schriever un Pädagoog, Tønnes Rolfsen (1736–1792), noorweegschen Schippbomeester, Ulrik Imtiaz Rolfsen (* 1972), noorweegschen Speelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ebendörp (hoochdüütsch Evendorf) is en Dörp in de Gemeen Äästörp in’n Landkreis Horborg, Neddersassen. Ebendörp liggt in de Lümbörger Heid. In’n Süüdoosten von dat Dörp liggt de Born von’n Swinnbeek. De Naveröörd sünd Äästörp in’n Noorden, Lübberstä, Eyendörp un Raben in’n Noordoosten, Rulfsen un Soosdörp in’n Oosten, Swinnbeek in’n Süüdoosten (de letzten veer in’n Landkreis Lümborg), Stimbeck, Hützel un Adolfshusen in’n Süüdwesten, Hörpel in’n Westen (de veer all in’n Landkreis Heidkreis) un Döhl in’n Noordwesten. Dat Dörp kummt an’n 3. August 1287 toeerst in de Oorkunnen vör. 1858 hett en Avkaat ut Swarms twee Hööv in Ebendörp köfft un dor en Good inricht. De 2.050 Morgen grote Hoff warrt 1903 wedder verköfft un dorna weer dat en Lehrhoff för Schaap- un Tuffeltucht. In’n Eersten Weltkrieg sünd söss Soldaten ut Ebendörp fullen oder vermisst un in’n Tweten 26. An’n 16. Dezember 1968 is de Footballspeler Jürgen Moll op de Autobahn 7 bi Ebendörp bi en Unfall doodbleven. Vör 1885 leeg Ebendörp in’t Amt Winsen un na 1885 in’n Kreis Winsen, de 1932 denn Deel von’n Landkreis Horborg worrn is. An’n 1. Juli 1972 is de Gemeen Ebendörp Deel von de Gemeen Äästörp worrn. Ebendörp is evangeelsch-luthersch präägt un höört to dat
Gerco Bernardus Schröder (* 28. Juli 1978 in Tubbergen) is en nedderlannsch Springrieder. Bi de Olympisch Sömmerspelen 2004 keem he mit dat Team, to dat ok noch Wim Schröder, Leopold van Asten un Gert-Jan Bruggink hörrn deen, up Platz veer. Gemeensam mit Jeroen Dubbeldam, Piet Raijmakers un Albert Zoer wunn he 2006 bi de Weltriederspelen in Aken Teamgold. 2010 wurr he nedderlannsch Meester in’t Springrieden. Mit dat Peerd Eurocommerce Berlin keem Gerco Schröder in’ Natschonenpries in Aken up Platz twee. In’ Februar 2012 befunn he sück up de Springrieder-Weltranglist vun de FEI up Platz 26. Sien öllere Bröers Ben Schröder un Wim Schröder sünd ok Springrieders. Bi de Olympisch Spelen 2012 in London wunn he mit dat Peerd London in’t Eenzel- as ok in dat Mannschapsspringen de Sülvermedaille. Aachen 2006 aktuelle FEI-Weltrangliste Springreiten Gerco Schröder. Mehr Biller, Videos oder Audiodateien to’t Thema gifft dat bi Wikimedia Commons. Websteed
Sideris Tasiadis (* 7. Mai 1990 in Augsborg) is en düütschen Kanusportler. Tasiadis is as en Söhn vun greeksche Öllern in Düütschland boren. In’t Johr 2000 hett he in’t Öller vun teihn Johren mit den Kanuslalom bi’n Augsborger Kajakvereen anfungen. Intwüschen is he vör de Kanu Schwaben Augsburg an’n Start. Vun’n Beroop is he as Sportsoldat bi de Bundswehr. 2012 hett Tasiadis sik gegen de natschonale Konkurrenz in de Klass vun’n Eener-Canadier (C1) dörsett un sik för de Olympischen Spelen 2012 in London qualifizeert. Dor hett he de Sülvermedaille in’n Kanuslalom wunnen. Mit sien Fründin Claudia Bär, de ok Kanusportlersche is, leev he in Augsburg, bit se 2015 an Leukämie doodbleven is. 2008 Juniorenweltmeesterschop: 1. Platz C1, 3. Platz C1 Team 2009 Europameesterschoppen: 3. Platz C1 Team 2010 Junioreneuropameesterschop: 1. Platz C1 Team Weltmeesterschoppen: 2. Platz C1 Team 2011 Europameesterschoppen: 2. Platz C1 Team Weltmeesterschoppen: 2. Platz C1 Team 2012 Europameesterschoppen: 1. Platz C1, 2. Platz C1 Team Olympische Sommerspelen: Sülvermedaille (2. Platz C1) Slalomkanute Tasiadis holt Silber bi Tagesspiegel.de Sideris Tasiadis. Mehr Biller, Videos oder Audiodateien to’t Thema gifft dat bi Wikimedia Commons. Kortöversicht bi’n DKV
18. Johrhunnert | 19. Johrhunnert | 20. Johrhunnert | 21. Johrhunnert Dat 20. Johrhunnert füng an’n 1. Januar 1901 un güng bit to’n 31. Dezember 2000. Roald Amundsen Willy Brandt Rachel Carson Winston Churchill Charles de Gaulle Walt Disney Amelia Earhart Albert Einstein Henry Ford Buckminster Fuller Indira Gandhi Mahatma Gandhi Bill Gates Germaine Greer Gro Harlem Brundtland Edmund Hillary Hirohito - japansche Kaiser Adolf Hitler John Maynard Keynes Martin Luther King, Jr Wladimir Iljitsch Lenin Nelson Mandela Mao Tse-tung Benito Mussolini Kwame Nkrumah Eva Peron Pol Pot Eleanor Roosevelt Franklin Delano Roosevelt Ernest Rutherford Gerhard Schröder Josef Stalin Kiri Te Kanawa Mark Todd J. R. R. Tolkien Apollo-Programm EU Internet Koolt Krieg Kommunismus UN Deklaration vun de Minschenrechten
Ünner den Begreep Watersport warrt all Sportorden tosamenfaat, de in Verbinnen mit Water utdragen warrt. Wintersportorden, as dat Ieslopen oder Skispoortorten, de physikaalsch sehn op froren Water stattfinnt, warrt aver nich to de Watersportorden rekent. En Reeg vun Watersportorden sind olympisch un warrt regelmatig bi de olympischen Sommerspelen utdragen: Op’t Water Kanusport: Kanurennsport Kanuslalom Rodern Seilen Motorbootrennen (Blots 1908) Waterski (Blots Demonstratschoonssportoort) In’t Water Swemmen: Kunst- un Toornspringen Swemmsport Synchroonswemmen Waterball Triathlon (Blots deelwies in’t Water) Dorblangen gifft en grote Tall vun wietere Sportdisziplinen, de to’n Watersport tellt, aver nich olympisch sünd, as to’n Bispeel Watergymnastik oder Rafting. Blangen den Sport op oder in Water gifft dat noch en drüdde Kategorie vun’n Watersport, de de Aktivitäten ünner Water ümfaat. Dorto tellt vör allen dat Sportduken. Hier warrt to’n Bispeel mit Orienterensduken oder Apnoeduken ok Wettstrieden utdragen. Watersport. Mehr Biller, Videos oder Audiodateien to’t Thema gifft dat bi Wikimedia Commons.